Diari Oficial de la Generalitat Valenciana


Sumari del DOGV 6948, del 22-01-2013 (2013/499)

RESOLUCIÓ de 18 de desembre de 2012, del president de l'Institut Valencià de Competitivitat Empresarial, per la qual es modifica la Resolució de 4 de juny de 2012, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen les ajudes dels exercicis 2012 i 2013 del Pla d'I+D Empresarial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6948

Data del DOGV
:   22-01-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/499


Data del document
:   18-12-2012

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de desembre de 2012, del president de l'Institut Valencià de Competitivitat Empresarial, per la qual es modifica la Resolució de 4 de juny de 2012, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen les ajudes dels exercicis 2012 i 2013 del Pla d'I+D Empresarial. [2013/499]  
Per la Resolució de 4 de juny de 2012, del president de l'Institut de la Xicoteta i Mitjana Indústria de la Generalitat Valenciana (IMPIVA), es van convocar les ajudes dels exercicis 2012 i 2013 del Pla d'I+D Empresarial (DOCV 6797, 15.06.2012) i va ser posteriorment modificada per la Resolució de 23 d'octubre de 2012 (DOCV 6907, 21.11.2012) a fi de regular en la seua disposició transitòria única supòsits no contemplats.   
Durant la tramitació del procediment s'han introduït millores en els processos de selecció de projectes com a conseqüència de les recomanacions emeses per la DG Regio de la Comissió Europea, la qual cosa ha provocat que la data prevista de notificació de concessió de les ajudes s'haja aproximat més del que s'havia previst al tancament de l'exercici 2012; en conseqüència, a fi d'assegurar l'eficàcia de les ajudes convocades, es fa necessari modificar els terminis de justificació i d'elegibilitat dels projectes presentats a l'exercici 2012, així com condensar la presentació de documents exigits per als projectes plurianuals 2012-2013 en l'exercici 2013 i no de forma periodificada en els dos exercicis; de la mateixa manera, resulta convenient una modificació en els terminis de justificació i, en coherència, adaptar els períodes d'elegibilitat de gastos i pagaments.  
Així mateix, es considera oportú modificar determinats requisits per als projectes tant anuals de l'exercici 2013 com plurianuals del període 2013-2014, per considerar que podrien menyscabar l'abast dels objectius dels programes previstos en la convocatòria, de manera que es procedix a una nova redacció del seu contingut.  
En virtut del que antecedix, i de conformitat amb el que disposa la disposició final de la Resolució de 4 de juny de 2012, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen les ajudes dels exercicis 2012 i 2013 del Pla d'I+D Empresarial (DOCV 6797, 15.06.2012), resolc:  
  
  
Article únic. Modificació de la convocatòria  
Es modifica la Resolució de 4 de juny de 2012, del president de l'IMPIVA, en els termes següents:  
- Article 8. Duració dels projectes i presentació de les sol·licituds  
  
En el subapartat 8.1.1. se substituïx el text:  
«D'acord amb l'esquema indicat a continuació, a la Convocatòria 2012 podran presentar-se sol·licituds per a projectes l'inici dels quals tinga lloc en 2012 a partir de la presentació de la sol·licitud -requisit no exigible en Programa Expande i per al Programa Estímul a la Deducció Fiscal i a l'Accés a la I+D Nacional i Internacional- i, la seua execució es preveja durant el període 2012-2013; a la convocatòria 2013 podran presentar-se aquelles sol·licituds de les quals l'inici del projecte estiga previst a partir del tancament del termini de presentació de sol·licituds de la convocatòria 2012 i la seua execució durant el període 2013-2014».  
Pel següent:  
«D'acord amb l'esquema indicat a continuació, a la Convocatòria 2012 podran presentar-se sol·licituds per a projectes l'inici dels quals tinga lloc a partir de la presentació de la sol·licitud -requisit no exigible en Programa Expande i per al Programa Estímul a la Deducció Fiscal i a l'Accés a la I+D Nacional i Internacional- i, la seua execució es preveja durant el període 2012-2013; a la Convocatòria 2013 podran presentar-se aquelles sol·licituds l'inici del projecte de les quals estiga previst a partir del tancament del termini de presentació de sol·licituds de la Convocatòria 2012 i la seua execució durant el període 2013-014».   
En coherència amb la nova redacció del subapartat 8.1.1, es modifica també la taula que figura a continuació, en concret en l'espai reservat a la Convocatòria 2012 en la columna d'inici dels projectes s'haurà   
  
  
\* \* \* \* \* \* \* de modificar el literal corresponent als programes d'I+D per a PIME i d'I+D en Cooperació, amb la substitució «en 2012, en data posterior a la sol·licitud» per «en data posterior a la sol·licitud» i, de la mateixa manera, en l'espai reservat a la Convocatòria 2013, en la columna d'inici dels projectes s'haurà de modificar el literal corresponent al Programa Estímul a la Deducció Fiscal i a l'Accés a la I+ D Nacional i Internacional, modificar el literal «des de l'01.01.2013» per «entre el 25.07.2012 i el 31.12.2013».  
- Article 11. Obligacions de les empreses beneficiàries  
En el subapartat a.1, substituir la següent frase que conté el primer paràgraf:   
«L'execució del projecte haurà de respectar en tot cas el calendari marcat en la memòria inicial o en els seus reformulacions posteriors, sense que puga avançar-se l'execució prevista per a cada anualitat en els projectes plurianuals».   
Per:  
«Els projectes plurianuals 2013-2014 hauran de respectar en la seua execució el calendari marcat en la memòria inicial o en les seues reformulacions posteriors, sense que puga avançar-se l'execució prevista per a cada anualitat».   
En el subapartat b.1.2, se substituïx el paràgraf:  
«En els projectes plurianuals -excepte per al Programa Expande- l'empresa beneficiària haurà de presentar la totalitat de la documentació justificativa indicada en el manual d'instruccions de justificació d'ajudes al finalitzar la segona anualitat; no obstant això, quan s'haja executat la primera anualitat i en el termini límit de justificació d'aquella, haurà de presentar la documentació següent:».  
Per:   
«En els projectes plurianuals l'empresa beneficiària haurà de presentar la totalitat de la documentació justificativa indicada en el manual d'instruccions de justificació d'ajudes al finalitzar la segona anualitat; no obstant per als projectes plurianuals 2013-2014 quan s'haja executat la primera anualitat i en el termini límit de justificació d'aquella, haurà de presentar la documentació següent:».  
  
En el subapartat b.2, Termini de justificació, en concret en el paràgraf iniciat sota l'epígraf b.2.1, Convocatòria 2012, substituir el desglossament següent:  
«Convocatòria 2012  
Projectes anuals: 14.02.2013  
Projectes plurianuals:   
- Anualitat 2012 (o primera anualitat): 14/02/2013  
€ Anualitat 2013 (o segona anualitat): 14/02/2014».  
Per:   
«Convocatòria 2012:  
Projectes anuals: 30.09.2013   
Projectes plurianuals 2012-2013: 14.02.2014».  
En el subapartat b.5, modificar la taula actualment prevista per la indicada a continuació:  
  
En l'annex de la convocatòria, es modifiquen tant per als projectes anuals 2013 com per als plurianuals 2013-2014 determinats requisits i condicions dels programes, si bé, per a més claredat, es transcriu el text íntegrament amb la nova redacció corresponent:  
  
Programa d'Investigació i Desenrotllament PIME (I+D PIME)  
  
Objecte   
Recolzar l'execució de projectes d'I+D la finalitat dels quals siga l'obtenció de productes, processos o servicis nous o millorats sobre els existents.  
Actuacions objecte de suport  
Els projectes hauran de poder-se enquadrar en alguna de les següents actuacions objecte de suport:  
- Investigació industrial: investigació planificada o estudis crítics l'objecte dels quals siga l'adquisició de nous coneixements i tècniques que puguen resultar d'utilitat per a la creació de nous productes, processos o servicis, o contribuir a millorar considerablement els ja existents.  
  
- Desenrotllament experimental: adquisició, combinació, configuració i ús de coneixements i tècniques ja existents, d'índole científica, tecnològica, empresarial o d'un altre tipus, amb vista a l'elaboració de plans i estructures o dissenys de productes, processos o servicis nous, modificats o millorats.   
La definició exacta dels conceptes d'investigació industrial i desenrotllament experimental pot trobar-se en l'article 30 del Reglament (CE) número 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament General d'Exempció per Categories, DO L 214 de 09.08.2008).  
  
Empreses beneficiàries  
PIME que en la data de la sol·licitud porten constituïdes més de 6 anys, amb seu social o establiment productiu a la Comunitat Valenciana i que desenrotllen el projecte en este àmbit geogràfic.  
No podran ser beneficiàries les PIME:  
- L'activitat de les quals estiga relacionada amb la producció primària de productes agrícoles en la mesura que esta activitat quede emparada pel Reglament (CE) número 1857/2006.  
- L'activitat de les quals estiga relacionada amb la transformació i comercialització de productes agrícoles, sempre que l'import de l'ajuda es fixe sobre la base del preu, o la quantitat dels productes comprats als productors primaris, o comercialitzats per les empreses en qüestió, o l'ajuda depenga que es repercutisca totalment o parcialment sobre els productors primaris (agricultors).  
- Que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
- Que reunisquen les condicions d'empresa en crisi segons es definix en l'apartat 7 de l'article 1 del Reglament General d'Exempció per Categories.  
Requisits dels projectes  
Els projectes hauran de presentar un calendari que s'ajuste als terminis màxims indicats, i tindre un pressupost total subvencionable major de 60.000,00 euros.  
En cas de contractar amb un centre d'investigació, i ja que este punt és objecte de valoració addicional, es recorda que prèviament a l'adopció del compromís o firma de contracte amb el centre, serà necessari, en cas que supere el seu import la quantitat de 17.999,99 euros (IVA exclòs), sol·licitar tres pressupostos o justificar en un informe l'excepció d'esta obligació en els casos i en els termes descrits en l'article 11.b.9. d'esta resolució, i hauran d'adoptar-se les mateixes precaucions quan es contracten servicis d'assessorament. En tot cas, l'execució del projecte ha de ser posterior a la sol·licitud.  
  
Les empreses només podran presentar un projecte en cada una de les dos convocatòries del programa (2012 i 2013) que comprén esta resolució. En cas de presentar-ne més d'un, es procedirà a avaluar el primer per orde de registre d'entrada i es desestimarà el segon.  
Serà condició imprescindible per a percebre l'ajuda mantindre el nivell d'ocupació en l'empresa de manera que siga el mateix en el moment de presentació de la sol·licitud que en el moment de finalització del projecte.  
Costos subvencionables  
Servicis externs   
- Cost del contracte d'investigació amb centres d'investigació.  
- Costos de coneixements tècnics i patents adquirides o obtingudes per llicència de fonts externes a preu de mercat, sempre que l'operació s'haja realitzat en condicions de plena competència i sense cap element de col·lusió.  
- Servicis d'assistència tècnica, consultoria i equivalents destinats de manera exclusiva a l'activitat d'investigació i desenrotllament.  
Registre de drets de propietat industrial derivats de l'execució del projecte  
- Costos relatius a la preparació, presentació i tramitació de la sol·licitud de registre de propietat.  
- Gastos de traducció o de validació del dret en altres jurisdiccions.  
- Costos de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició.  
Únicament seran elegibles els gastos relacionats amb el registre de patents i models d'utilitat derivats de l'execució del projecte. Per tant, no seran considerats els gastos relacionats amb altres patents de l'empresa o amb el registre de marques comercials o dissenys industrials.  
  
Amortització d'instrumental i equipament   
- Costos d'instrumental i equipament en la mesura i durant el temps en què s'utilitzen per al projecte d'investigació. Només es consideraran subvencionables els costos d'amortització que corresponguen a la duració del projecte d'investigació calculats segons les bones pràctiques comptables.  
Els gastos d'amortització d'instrumental i equipament que estiguen directament relacionats amb els objectius del projecte podran subvencionar-se sempre que es complisquen les condicions següents:  
- Que l'adquisició dels béns a considerar per a l'amortització siga posterior a l'any 2011.  
- Que els càlculs d'amortització s'efectuen de conformitat amb les normes de comptabilitat pertinents.  
- Que el gasto es referisca exclusivament al període subvencionable del projecte.  
Materials  
Costos de matèries primeres i altres aprovisionaments de naturalesa consumible que es deriven directament de l'activitat d'investigació i desenrotllament.  
Recursos humans  
Gastos de personal (salari brut, i cost de la Seguretat Social a càrrec de l'empresa) del personal investigador, del personal tècnic i del personal auxiliar durant el temps en què estiguen dedicats exclusivament al projecte d'investigació i desenrotllament.  
Es limita el cost horari subvencionable a 50,00 euros/hora com a màxim.  
Només seran tinguts en compte els justificants de gastos de data posterior al registre d'entrada de la sol·licitud d'ajuda, excepte els casos de continuació de projectes iniciats en 2011 que van ser aprovats en eixa convocatòria, i en este cas, seran vàlids els justificants de data posterior a la de justificació d'eixa anualitat.  
Tipus d'ajuda  
Subvenció a fons perdut calculada en percentatge sobre els costos subvencionables, amb intensitat variable en funció de la classificació del projecte, fins als següents màxims, segons la grandària d'empresa:  
- Projecte d'investigació industrial.  
- Xicoteta empresa: 70%.  
- Mitjana empresa: 60%.  
- Projecte de desenrotllament experimental.  
- Xicoteta empresa: 45%.  
- Mitjana empresa: 35%.  
En el cas dels costos de drets de propietat industrial, la intensitat de l'ajuda no superarà la de les intensitats de la investigació industrial i/o el desenrotllament experimental que van generar estos drets i/o models d'utilitat.  
Criteris de valoració  
La puntuació dels projectes s'establirà valorant una sèrie d'apartats amb la particularitat que serà necessari aconseguir un mínim llindar en cada un d'estos, de manera que si no s'aconseguix eixa puntuació mínima, el projecte quedarà desestimat.  
1. Adequació a la convocatòria   
Màxim: 35 punts. Llindar mínim: 17 punts.  
- Novetat del projecte: 0-15.  
Es valorarà l'existència -amb caràcter previ a l'inici del projecte- d'un certificat ex ante sobre la qualificació del projecte com I+D emés per alguna entitat acreditada per l'Entitat Nacional d'Acreditació (ENAC), o si no n'hi ha, els antecedents o evidències sobre el grau de novetat del projecte a nivell mundial, europeu, nacional, etc.  
  
- Grau d'avanç: 0-10.  
Es valorarà l'avanç en el coneixement científic o la seua aplicació que suposa el projecte.  
- Metodologia i pla de treball: 0-5.  
Es valorarà la qualitat del pla de treball i de la metodologia prevista per al seu desenrotllament.  
- Gasto del projecte: 0-5.  
Es valorarà l'adequació del pressupost del projecte als objectius previstos i als mitjans requerits per a la seua correcta execució.  
2. Viabilitat tècnica i economicofinancera del projecte  
Màxim: 20 punts. Llindar mínim: 12 punts.  
- Capacitat i experiència de l'equip de treball de l'empresa: 0-5.  
Es valorarà que les persones que participen en el projecte disposen de titulació tècnica amb experiència consolidada en I+D.   
- Mitjans tècnics disponibles per al projecte: 0-5.  
Es valorarà la idoneïtat de tots els recursos destinats al projecte. Quan no existisca en la mateixa empresa capacitat suficient per a escometre les tasques d'I+D es valorarà la contractació amb centres d'investigació.  
- Viabilitat financera del projecte: 0-10.  
Es valorarà la capacitat de l'empresa sol·licitant per a assumir el finançament del projecte sol·licitat.  
3. Resultats/impacte esperable del projecte  
Màxim: 20 punts. Llindar mínim: 7 punts.   
- Valorització de la I+D: 0-5.  
Capacitat d'explotació, comercialització i aprofitament dels resultats.  
- Impacte esperable del projecte: 0-5.  
Repercussió econòmica i social prevista per l'aplicació del resultat del projecte, valorant especialment les previsions de creació d'ocupació.  
-Prioritats estratègiques de l'Estratègia de Política Industrial 2010-2015 (EPI): 0-5  
Grau de contribució del projecte al desenrotllament d'oportunitats en algun dels 7 hipersectors identificats en l'EPI 2010-2015, disponible en l'adreça web .   
- El projecte té vinculació amb programes internacionals d'I+D: 0-5.  
Es valorarà que el projecte s'haja presentat a convocatòries europees d'I+D, sempre que estes no suposen finançament per al projecte.  
  
4. Característiques de l'empresa   
- Màxim: 20 punts. Llindar mínim: 10 punts.   
- Recursos i mitjans disponibles. Valoració del cost del projecte respecte a la facturació i al cost total de la plantilla de l'empresa: 0-5.  
  
Es valorarà la capacitat de l'empresa, en termes de recursos humans i financers, per a executar el projecte.  
- Viabilitat financera de l'empresa: 0-10.  
Es valorarà que la situació financera actual de l'empresa garantisca la seua continuïtat.  
- Experiència i resultats en els últims 3 anys: 0-5.  
Es prioritzaran els projectes d'empreses que no hagen obtingut ajudes en este programa durant els tres últims anys.  
5. Adequació a les línies de política horitzontal  
Màxim: 5 punts. Sense llindar mínim.  
- Medi ambient. Repercussió mediambiental positiva: 0-1.  
- Incidència del projecte en la reducció de les necessitats d'ocupació de sòl, especialment de sòl no urbanitzable o urbanitzable no sectorialitzat, que eviten les noves construccions, que reduïsquen el consum d'energia, el consum net d'aigua o d'altres recursos naturals, o que reduïsquen les necessitats de transport.   
- Incidència del projecte en la reducció dels residus, abocaments, emissions i la contaminació, amb especial atenció a les emissions a l'atmosfera de gasos amb efecte d'hivernacle, que milloren l'estat de conservació i la capacitat de renovació dels recursos naturals, la biodiversitat, la geodiversitat i el paisatge, o que contribuïsquen a la defensa enfront de riscos naturals o tecnològics.  
- Actuacions que integren la protecció del patrimoni cultural.  
- Polítiques socials. Incorporació de discapacitats per damunt del màxim legal: 0-1.  
- Polítiques d'igualtat: projectes d'empreses l'equip promotor o el capital social de les quals siga majoritàriament femení: 0-2.  
- Criteris sectorials: pertinença de l'empresa a sectors tradicionals (ceràmica, calçat, joguet, tèxtil, construcció, fusta i moble): 0-1.  
  
Criteris de repartiment   
Es desestimaran els projectes que després de l'avaluació, encara que amb una valoració positiva, resulten amb una subvenció inferior a 20.000,00 euros.  
Per a una millor distribució dels fons, la comissió del programa podrà establir un límit d'ajuda màxima per projecte.  
Documentació complementària que ha d'acompanyar la memòria  
- Últim rebut de liquidació de cotitzacions (TC1).  
- Balanç i compte de resultats (models oficials) dels tres últims exercicis.  
- Estat de comptes financers dels tres últims exercicis, segons model disponible en l'adreça web de l'IMPIVA .  
  
- Documentació acreditativa de presentació de sol·licitud a convocatòria europea d'I+D, si és el cas.  
- Contracte o acord de col·laboració subscrit amb centre d'investigació, si és el cas.  
  
  
Programa de projectes d'I+D en cooperació  
  
Objecte   
Recolzar la realització de projectes d'I+D en cooperació que impliquen un important efecte tractor en l'entorn empresarial.  
Actuacions objecte de suport  
Els projectes hauran de poder-se enquadrar en alguna de les següents actuacions objecte de suport:  
- Investigació industrial: investigació planificada o estudis crítics l'objecte dels quals siga l'adquisició de nous coneixements i tècniques que puguen resultar d'utilitat per a la creació de nous productes, processos o servicis o contribuir a millorar considerablement els ja existents.  
  
- Desenrotllament experimental: adquisició, combinació, configuració i ús de coneixements i tècniques ja existents, d'índole científica, tecnològica, empresarial o d'un altre tipus, amb vista a l'elaboració de plans i estructures o dissenys de productes, processos o servicis nous, modificats o millorats.   
La definició exacta dels conceptes d'investigació industrial i desenrotllament experimental pot trobar-se en l'apartat 2.2 del Marc Comunitari sobre Ajudes Estatals d'Investigació i Desenrotllament i Innovació.  
Empreses beneficiàries   
Empreses que siguen integrants d'un consorci creat amb el propòsit, entre altres, d'executar un projecte comú en el marc d'este programa.   
  
Els consorcis hauran de reunir les següents condicions i mantindre's al llarg de l'execució del projecte:   
Estaran constituïts per un màxim de cinc empreses i un mínim de tres, independents entre si.  
- Una de les empreses haurà de ser pime.   
- Totes les empreses integrants del consorci hauran de ser necessàriament sol·licitants d'ajuda a este programa per al mateix projecte.  
- Cap empresa integrant del consorci podrà córrer per si sola amb més del 70% dels costos subvencionables del projecte, ni amb menys del 15% d'estos.  
- L'empresa que major participació tinga en el projecte assumirà la condició de líder del projecte.  
Totes les empreses sol·licitants i integrants del consorci presentaran una sol·licitud individual i idèntica memòria quant als seus continguts, si bé la memòria presentada pel líder del consorci serà la que es prendrà en consideració per a l'avaluació del projecte. El projecte comú serà objecte d'avaluació única i amb este s'obtindrà la mateixa puntuació per a totes les empreses integrants del consorci. No obstant això, si alguna de les empreses no reunix els requisits per a poder ser beneficiària, el projecte serà desestimat en la seua totalitat, és a dir, les sol·licituds presentades per les restants integrants del consorci seran també desestimades.  
La constitució del consorci haurà d'acreditar-se per mitjà d'un acord entre les parts -segons model disponible en l'adreça web - en el qual s'establisca quines seran les activitats a realitzar per cada una d'elles, el pressupost compromés, com serà la distribució dels resultats del projecte i quina és l'empresa que assumix el lideratge. En este acord les empreses del consorci prestaran a més el seu consentiment perquè les seues dades siguen plasmades en les respectives memòries tècniques, així com perquè qualsevol incidència individual que puga afectar la viabilitat del projecte siga comunicada a la resta de partícips.  
No podran ser beneficiàries les empreses sol·licitants que reunisquen les condicions d'empresa en crisi segons es definix en les Directrius Comunitàries sobre Ajudes Estatals de Salvament i de Reestructuració d'Empreses en Crisi (Do C 244, d'01.10.2004).  
Requisits dels projectes  
Els projectes a presentar en la convocatòria d'ajudes hauran de tindre un calendari que s'ajuste als terminis màxims indicats, i tindre un pressupost total subvencionable major de 180.000,00 euros i inferior a 500.000,00 euros.   
En cas de contractar amb un centre d'investigació, i ja que este punt és objecte de valoració addicional, es recorda que prèviament a l'adopció del compromís o firma de contracte amb el centre, caldrà, en cas que supere el seu import la quantitat de 17.999,99 euros (IVA exclòs), sol·licitar tres pressupostos o justificar en un informe l'excepció d'esta obligació en els casos i en els termes descrits en l'article 11.b.9 d'esta resolució, i s'han d'adoptare les mateixes precaucions quan es contracten servicis d'assessorament. En tot cas, l'execució del projecte ha de ser posterior a la sol·licitud.  
Una empresa no podrà ser sol·licitant d'ajuda per a més d'un projecte en cada una de les dos convocatòries (2012 i 2013) del programa que comprén esta resolució. En cas de presentar-ne més d'un, s'avaluarà el primer per orde de registre d'entrada, desestimant el segon, i l'IMPIVA comunicarà esta incidència a la resta d'empreses participants.  
Serà condició imprescindible per a percebre l'ajuda mantindre el nivell d'ocupació en l'empresa de manera que siga el mateix en el moment de presentació de la sol·licitud que en el moment de finalització del projecte, com els requisits que per a la validesa del consorci s'exigixen en l'apartat Empreses beneficiàries, d'este programa.  
La no-execució dels compromisos adquirits per part d'alguna de les empreses del consorci podrà significar la revocació de l'ajuda a la totalitat del projecte, en la mesura que els seus resultats queden afectats. En este sentit, i per la seua condició de part interessada, les empreses participants del projecte rebran informació sobre qualsevol incidència de la resta de participants mentres puga afectar els seus interessos.  
  
Costos subvencionables  
En cap cas les empreses beneficiàries podran presentar com a costos subvencionables els derivats de la contractació amb altres empreses integrants del consorci.  
Servicis d'assessorament   
- Cost del contracte d'investigació amb centres d'investigació.  
- Costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja realitzat en condicions de plena competència i sense cap element de col·lusió.  
- Servicis d'assistència tècnica, consultoria i equivalents destinats de manera exclusiva a l'activitat d'investigació i desenrotllament.  
- Registre de drets de propietat industrial (únicament per a pime).  
  
- Costos relatius a la preparació, presentació i tramitació de la sol·licitud.  
- Gastos de traducció o de validació del dret en altres jurisdiccions. I,   
- Costos de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició.  
Amortització d'instrumental i equipament   
Costos d'instrumental i equipament en la mesura i durant el temps en què s'utilitzen per al projecte d'investigació. Només es consideraran subvencionables els costos d'amortització que corresponguen a la duració del projecte d'investigació calculats segons les bones pràctiques comptables.  
Els gastos d'amortització d'instrumental i equipament que estiguen directament relacionats amb els objectius del projecte podran subvencionar-se sempre que es complisquen les condicions següents:  
- Que l'adquisició dels béns a considerar per a amortització siga posterior a l'any 2011.  
- Que els càlculs d'amortització s'efectuen de conformitat amb les normes de comptabilitat pertinents.  
- Que el gasto es referisca exclusivament al període subvencionable del projecte.  
Materials  
Costos de matèries primeres i altres aprovisionaments de naturalesa consumible que es deriven directament de l'activitat d'investigació i desenrotllament.  
Recursos humans   
Gastos de personal (salari brut, i cost de la Seguretat Social a càrrec de l'empresa) del personal investigador, del personal tècnic i del personal auxiliar durant el temps en què estiguen dedicats exclusivament al projecte d'investigació i desenrotllament.  
Es limita el cost horari subvencionable a 50,00 euros/hora com a màxim.  
Només seran tinguts en compte els justificants de gastos de data posterior al registre d'entrada de la sol·licitud d'ajuda, excepte els casos de continuació de projectes procedents de la convocatòria 2011 del Programa d'Accions Estratègiques de Diversificació Industrial, aprovada per Orde 27/2010, de 30 de desembre, de la Conselleria d'Indústria, Comerç i Innovació, que van manifestar propòsit de continuació en els termes i terminis que allí s'establien, i en este cas seran vàlids els justificants de data posterior a la del registre d'entrada d'eixa comunicació  
  
Tipus d'ajuda  
Subvenció a fons perdut calculada en percentatge sobre els costos subvencionables, amb intensitat variable en funció de la classificació del projecte, fins als següents màxims, segons grandària d'empresa:  
- Projectes d'investigació industrial:  
- Xicoteta empresa: 70%.  
- Mitjana empresa: 60%.  
- Gran empresa: 50%.  
- Projectes de desenrotllament experimental:  
- Xicoteta empresa: 60%.  
- Mitjana empresa: 50%.  
- Gran empresa: 40%.  
La intensitat de l'ajuda es determinarà per a cada una de les empreses integrants del consorci. En el cas dels costos de drets de propietat industrial, subvencionable únicament per a pime, la intensitat de l'ajuda no superarà la de les intensitats de la investigació industrial i/o el desenrotllament experimental que van generar dits drets i/o models d'utilitat.  
Criteris de valoració  
La comissió concedirà una puntuació idèntica a cada un dels projectes presentats per les empreses integrants del consorci. La puntuació dels projectes s'establirà valorant una sèrie d'apartats, amb la particularitat que serà necessari aconseguir un mínim llindar en cada un d'ells, de manera que si no s'aconseguix eixa puntuació mínima, el projecte quedarà desestimat.  
1. Adequació a la convocatòria   
Màxim: 40 punts. Llindar mínim: 17 punts.  
- Novetat del projecte: 0-15.  
Es valorarà l'existència -amb caràcter previ a l'inici del projecte- d'un certificat ex ante sobre la qualificació del projecte com I+D emés per alguna entitat acreditada per l'Entitat Nacional d'Acreditació (ENAC), o si no n'hi ha, els antecedents o evidències sobre el grau de novetat del projecte a nivell mundial, europeu, nacional, etc.  
  
- Grau d'avanç: 0-15.  
Es valorarà l'avanç en el coneixement científic o la seua aplicació que suposa el projecte.  
- Metodologia i pla de treball: 0-5.  
Es valorarà la qualitat del pla de treball i de la metodologia prevista per al seu desenrotllament.  
- Pressupost del projecte: 0-5.  
Es valorarà l'adequació del pressupost del projecte als objectius previstos i als mitjans requerits per a la seua correcta execució  
2. Viabilitat tècnica i economicofinancera del projecte  
Màxim: 20 punts. Llindar mínim: 12 punts.  
- Capacitat i experiència de l'equip de treball del projecte: 0-5.  
Es valorarà que les persones que participen en el projecte disposen de titulació tècnica amb experiència consolidada en I+D.  
- Mitjans tècnics disponibles per al projecte: 0-5.  
Es valorarà la idoneïtat de tots els recursos destinats al projecte, especialment la contractació amb centres d'investigació per a tasques d'I+D, quan no existisca capacitat suficient en el consorci per a escometre-les.  
- Viabilitat financera del projecte: 0-10.  
Es valorarà la capacitat de cada una de les empreses per a assumir la seua part de finançament del projecte, obtenint així una estimació global de la capacitat del consorci per al finançament del projecte.  
3. Resultats/impacte esperable del projecte  
Màxim: 15 punts. Llindar mínim: 7 punts.  
- Valorització de la I+D: 0-5.  
Capacitat d'explotació, comercialització i aprofitament dels resultats del projecte.  
- Impacte esperable del projecte: 0-5.  
Repercussió econòmica i social prevista per l'aplicació del resultat del projecte, valorant especialment les previsions de creació d'ocupació.  
- Prioritats estratègiques de l'Estratègia de Política Industrial 2010-2015 (EPI): 0-5.  
Grau de contribució del projecte al desenrotllament d'oportunitats en algun dels 7 hipersectors identificats en l'EPI 2010-2015, disponible en l'adreça web .  
4. Valoració del consorci   
Màxim: 20 punts. Llindar mínim: 8 punts.  
- Equilibri i complementarietat del consorci: 0-5.  
Es valorarà la capacitat de les diferents empreses per a atendre distints aspectes del projecte segons les seues capacitats i competències i amb una distribució adequada de tasques segons el pes relatiu de cada una d'estes.  
- Viabilitat financera dels integrants del consorci: 0-5.  
Es valorarà la situació economicofinancera de cada una de les empreses, obtenint així una estimació global de la solidesa econòmica del consorci que garantisca el desenrotllament i aprofitament dels resultats del projecte.  
- Experiència en els últims 3 anys de les empreses participants: 0-5.  
Es prioritzaran els projectes dels consorcis integrats per empreses que no hagen obtingut ajudes anteriorment en convocatòries nacionals, així com els consorcis que plantegen projectes que siguen continuació d'un altre aprovat en 2011 en el marc del Programa d'Accions Estratègiques de Diversificació de la Direcció General d'Indústria.   
  
- Efecte d'arrossegament: 0-5.  
Es valorarà este efecte en el líder del consorci, en el sentit que siga capaç de repercutir els resultats del projecte en un col·lectiu ampli.  
  
5. Adequació a les línies de política horitzontal  
Màxim: 5 punts. Sense llindar mínim.  
El projecte es valorarà amb la proporció resultant de la puntuació obtinguda per cada empresa participant en el consorci respecte dels ítems següents:  
- Política mediambiental. Repercussió mediambiental positiva: 0-1.  
- Incidència del projecte en la reducció de les necessitats d'ocupació de sòl, especialment de sòl no urbanitzable o urbanitzable no sectorialitzat, que eviten les noves construccions, que reduïsquen el consum d'energia, el consum net d'aigua o d'altres recursos naturals, o que reduïsquen les necessitats de transport.   
- Incidència del projecte en la reducció dels residus, abocaments, emissions i la contaminació, amb especial atenció a les emissions a l'atmosfera de gasos amb efecte d'hivernacle, que milloren l'estat de conservació i la capacitat de renovació dels recursos naturals, la biodiversitat, la geodiversitat i el paisatge, o que contribuïsquen a la defensa contra els riscos naturals o tecnològics.  
- Actuacions que integren la protecció del patrimoni cultural.  
- Política social: empreses que incorporen discapacitats per damunt del màxim legal: 0-1.  
- Polítiques d'igualtat: empreses l'equip promotor o el capital social de les quals és majoritàriament femení: 0-2.  
- Criteris sectorials: pertinença de l'empresa a sectors tradicionals (ceràmica, calçat, joguet, tèxtil, construcció, fusta i moble): 0-1.  
  
Criteris de repartiment   
Es descartaran els projectes que després de l'avaluació, encara que amb una valoració positiva, resulten amb una subvenció inferior a 60.000,00 euros.  
Per a una millor distribució dels fons del programa, la comissió del programa podrà establir un límit d'ajuda màxima per projecte.  
  
Documentació complementària que ha d'acompanyar a la memòria  
- Acord de participació de les empreses sol·licitants en un projecte d'I+D comú, descrivint els termes de la cooperació, segons model disponible en l'adreça web .  
- Últim rebut de liquidació de cotitzacions (TC1) de cada una de les empreses.  
- Balanç i compte de resultats (models oficials) dels tres últims exercicis de l'empresa líder del projecte.  
- Estat de comptes financers dels tres últims exercicis de cada una de les empreses sol·licitants i partícips del consorci, segons model disponible en l'adreça web de l'IMPIVA .  
  
- Contracte o acord de col·laboració amb el centre d'investigació subscrit per qualsevol de les empreses sol·licitants i partícips del consorci, si és el cas.  
  
  
  
Programa d'Estímul a la Deducció Fiscal i a l'Accés a la I+D Nacional i Internacional  
  
Objecte   
Donar suport a la certificació de projectes d'I+D que permeta les empreses accedir a les deduccions fiscals, així com la preparació de projectes d'I+D empresarial a convocatòries nacionals o internacionals d'I+D.  
Actuacions objecte de suport  
1. Certificació de projectes d'I+D per a deducció fiscal.  
2. Preparació de propostes d'I+D a programes nacionals  
3. Preparació de propostes d'I+D a programes internacionals  
Empreses beneficiàries  
Empreses amb seu social o establiment productiu a la Comunitat Valenciana, que desenrotllen el projecte en este àmbit geogràfic.  
  
No podran obtindre la condició de beneficiàries les empreses:  
- Que reunisquen les condicions d'empresa en crisi segons es definixen en les Directrius Comunitàries sobre Ajudes Estatals de Salvament i Reestructuració d'Empreses en Crisi (DO C 244, de 01.10.2004).  
- L'activitat de les quals estiga relacionada amb els sectors de la pesca i l'aqüicultura segons preveu el Reglament (CE) número 104/2000, del Consell (DO L17, de 21.01.2000, p. 22), amb la producció primària dels productes agrícoles que figuren en la llista de l'annex I del Tractat CE i/o les empreses que operen en el sector del carbó, segons es definix en el Reglament (CE) número 1407/2002.  
Requisits dels projectes  
Les empreses només podran presentar un projecte per actuació en cada una de les dos convocatòries del programa (2012 i 2013) que comprén esta resolució. En cas de presentar-ne més d'un, es procedirà a avaluar el primer per orde de registre d'entrada, desestimant el segon.  
  
En el cas de l'actuació 1, no es donarà suport a propostes d'empreses que hagen sigut ja beneficiàries d'este programa en el passat.  
En el cas de l'actuació 2, únicament podran concórrer empreses que no hagen obtingut ajudes en programes nacionals de suport a la I+D empresarial en els últims tres anys.  
L'execució dels projectes haurà de justificar-se per mitjà de la presentació del certificat objecte de la subvenció en el cas de l'actuació 1, i la documentació acreditativa d'haver presentat el projecte d'I+D davant de l'òrgan corresponent, en el cas de les actuacions 2 i 3.  
  
En el cas de l'actuació 3, quan es tracte de sol·licituds per a presentar propostes al VII Programa Marc, s'exclouran les empreses la participació econòmica de les quals en el total del projecte siga superior al 10% del total o 200.000,00 euros en valor absolut quan es tracte de pime o 500.000,00 euros en el cas de grans empreses.  
Serà condició imprescindible per a percebre l'ajuda mantindre el nivell d'ocupació en l'empresa de manera que siga el mateix en el moment de presentació de la sol·licitud que en el moment de finalització del projecte.  
En el cas de les actuacions 2 i 3, l'empresa haurà d'informar l'IMPIVA, en un termini màxim de sis mesos, del resultat de la sol·licitud d'ajuda presentada al programa nacional o internacional, i es revocarà l'ajuda en cas contrari. L'IMPIVA informarà públicament del resultat aconseguit de les propostes tramitades a través d'este programa.  
  
Costos subvencionables  
Actuació 1. Certificació de projectes d'I+D per a deducció fiscal  
  
Servicis externs  
- Gastos de certificació de projecte per alguna entitat acreditada per l'Entitat Nacional d'Acreditació (ENAC).  
Actuacions 2 i 3. Preparació de propostes d'I+D a programes nacionals. Preparació de propostes d'I+D a programes internacionals  
  
Servicis externs   
- Assessorament relacionat amb la correcta orientació d'un projecte empresarial amb les diverses convocatòries nacionals, del CDTI i del VII Programa Marc o altres de caràcter internacional.  
- Preparació de propostes i gestions necessàries per a presentar formalment els projectes objecte d'ajuda en programes.  
- Assessorament en matèria d'acords i propietat dels resultats dels projectes.   
- Gestions per a la busca de socis.  
Tipus d'ajuda  
Les ajudes descrites a continuació estan subjectes al règim de minimis, per la qual cosa les ajudes concedides a l'empresa beneficiària no podran ser superiors a 200.000,00 euros durant qualsevol període de tres exercicis fiscals. Si l'empresa beneficiària opera en el sector del transport per carretera, l'ajuda total de minimis no serà superior a 100.000,00 euros durant eixe mateix període.  
Subvenció a fons perdut calculada en percentatge sobre els costos subvencionables, fins als següents màxims, segons actuació:  
- Actuació 1  
- Intensitat: 75%.  
- Límit màxim per projecte: 3.000,00 euros.  
- Actuació 2:  
- intensitat: 60%.  
- límit màxim per projecte: 4.000,00 euros  
- Actuació 3  
- Intensitat: 60%.  
- Límit màxim per projecte: 8.000,00 euros  
Criteris de valoració  
Actuació 1. Certificació de projectes d'I+D per a deducció fiscal.  
  
S'establirà una ordenació de les propostes i es prioritza el potencial de retorn econòmic a aconseguir, amb l'orde següent:  
1. Certificat de projecte per a deducció fiscal amb personal investigador en exclusiva.  
2. Certificat de projecte d'execució per a deducció fiscal.  
3. Certificat de projecte d'execució per a deducció fiscal (mostraris).  
4. Certificat de personal investigador en exclusiva per a bonificació en el pagament a la Seguretat Social.  
5. Certificat de projecte ex ante per a deducció fiscal.  
En cas que el pressupost de l'actuació s'esgote en un dels grups anteriors sense comprendre la totalitat d'empreses sol·licitants incloses, la comissió podrà prorratejar entre estes el pressupost disponible, o bé prioritzar la concessió als beneficiaris en funció del major pressupost del projecte o de la pertinença a sectors tradicionals.  
  
Actuació 2. Preparació de propostes d'I+D a programes nacionals  
  
1. Adequació a la convocatòria.  
Màxim: 25 punts.   
- Modalitat de participació en el projecte: 0-25.  
Per a projecte individual o com a líder si es tracta de projectes en cooperació.  
2. Viabilitat tècnica i economicofinancera del projecte.  
Màxim: 20 punts.   
- Capacitat i experiència del servici extern de suport: 0-20.  
Es valorarà l'acreditació de mèrits, experiència i propostes d'èxit en projectes semblants de l'equip extern que prepararà la proposta.  
  
3. Resultats/impacte esperable del projecte  
Màxim: 15 punts.  
- Previsions d'aprovació de la proposta: 0-15.  
Es valorarà haver superat fases de preselecció anteriors del programa a què es concorre o valoracions positives prèvies a la proposta que ara es prepara: 0-15.  
4. Característiques de l'empresa  
Màxim: 35 punts.  
- Experiència i resultats d'I+D en els últims tres anys a nivell autonòmic: 0-35.  
Es prioritzaran els projectes d'empreses que hagen sigut beneficiàries d'ajudes autonòmiques a la I+D.  
5. Adequació a les línies de política horitzontal  
Màxim: 5 punts.   
- Política mediambiental. Repercussió mediambiental positiva: 0-1 .  
- Incidència del projecte en la reducció de les necessitats d'ocupació de sòl, especialment de sòl no urbanitzable o urbanitzable no sectorialitzat, que eviten les noves construccions, que reduïsquen el consum d'energia, el consum net d'aigua o d'altres recursos naturals, o que reduïsquen les necessitats de transport.   
- Incidència del projecte en la reducció dels residus, abocaments, emissions i la contaminació, amb especial atenció a les emissions a l'atmosfera de gasos amb efecte d'hivernacle, que milloren l'estat de conservació i la capacitat de renovació dels recursos naturals, la biodiversitat, la geodiversitat i el paisatge, o que contribuïsquen a la defensa enfront de riscos naturals o tecnològics.  
- Actuacions que integren la protecció del patrimoni cultural.  
- Política social: Incorporació de discapacitats per damunt del màxim legal: 0-1.  
- Polítiques d'igualtat: Projectes d'empreses l'equip promotor o el capital social de les quals siga majoritàriament femení: 0-2.  
- Criteris sectorials: pertinença de l'empresa a sectors tradicionals (ceràmica, calçat, joguet, tèxtil, construcció, fusta i moble): 0-1.  
  
Actuació 3. Preparació de propostes d'I+D a programes internacionals  
1. Adequació a la convocatòria  
Màxim: 30 punts.   
- Convocatòria de la proposta: 0-10.  
Es prioritzaran les propostes al Programa Marc CIP o altres amb finançament directe europeu.  
- Modalitat de participació en el projecte: 0-20.  
Es valorarà o bé la participació de l'empresa com a líder en els projectes en cooperació, o bé la participació de forma individual en les convocatòries d'este caràcter.  
2. Viabilitat tècnica i economicofinancera del projecte  
Màxim: 25 punts.  
- Capacitat i experiència del servici extern de suport: 0-25.  
Es valorarà l'acreditació de mèrits, experiència i propostes d'èxit en projectes semblants de l'equip extern que prepararà la proposta.  
  
3. Resultats/impacte esperable del projecte  
Màxim: 15 punts.  
- Previsions d'aprovació de la proposta: 0-15.  
Es valorarà haver superat fases de preselecció anteriors del programa a què es concorre o valoracions positives prèvies a la proposta que ara es prepara.  
4. Característiques de l'empresa  
Màxim: 25 punts.  
- Experiència i resultats d'I+D en els últims 3 anys: 0-25.  
Es prioritzaran els projectes d'empreses que hagen sigut beneficiàries amb èxit d'ajudes nacionals o autonòmiques a la I+D .  
5. Adequació a les línies de política horitzontal  
Màxim: 5 punts.   
- Política mediambiental. Repercussió mediambiental positiva: 0-1.  
- Incidència del projecte en la reducció de les necessitats d'ocupació de sòl, especialment de sòl no urbanitzable o urbanitzable no sectorialitzat, que eviten les noves construccions, que reduïsquen el consum d'energia, el consum net d'aigua o d'altres recursos naturals, o que reduïsquen les necessitats de transport.   
- Incidència del projecte en la reducció dels residus, abocaments, emissions i la contaminació, amb especial atenció a les emissions a l'atmosfera de gasos amb efecte d'hivernacle, que milloren l'estat de conservació i la capacitat de renovació dels recursos naturals, la biodiversitat, la geodiversitat i el paisatge, o que contribuïsquen a la defensa enfront de riscos naturals o tecnològics.  
- Actuacions que integren la protecció del patrimoni cultural.  
- Política social: incorporació de discapacitats per damunt del màxim legal: 0-1.  
- Polítiques d'igualtat: projectes d'empreses l'equip promotor o el capital social de les quals siga majoritàriament femení: 0-2.  
- Criteris sectorials: pertinença de l'empresa a sectors tradicionals (ceràmica, calçat, joguet, tèxtil, construcció, fusta i moble): 0-1.  
  
Documentació complementària que ha d'acompanyar la memòria  
  
- Últim rebut de liquidació de cotitzacions (TC1).  
- Acreditació suficient de l'experiència del consultor extern en treballs de col·laboració coincidents amb el propòsit de la convocatòria, assenyalant especialment els casos de propostes per a altres empreses aprovades en les convocatòries dels organismes on es van presentar.  
  
  
Programa de Contractació de Personal per a Gabinets d'I+D (EXPANDE)  
  
Objecte  
Incentivar la contractació de personal destinat a la realització de tasques I+D+i en PIME valencianes.   
Actuacions objecte de suport  
Contractació de personal per a desenrotllar activitats pròpies I+D+i i la formació necessària per a l'exercici d'esta funció.  
Empreses beneficiàries  
Pimes industrials o de servicis a la indústria que desenrotllen productes o processos per a la seua incorporació en el mercat, amb seu social o establiment de producció a la Comunitat Valenciana, que en el moment de la sol·licitud tinguen cinc o més persones en plantilla consignades en el rebut de liquidació de cotitzacions (TC1) o document equivalent i un mínim de sis anys d'existència comptats des de la data de constitució de l'empresa.  
En cap cas les pime podran obtindre la condició de beneficiàries:  
  
- Que reunisquen les condicions d'empresa en crisi segons es definixen en les Directrius Comunitàries sobre Ajudes Estatals de Salvament i Reestructuració d'Empreses en Crisi (DOC 244, d'01.10.2004).  
- L'activitat de les quals estiga relacionada amb els sectors de la pesca i l'aqüicultura segons preveu el Reglament (CE) número 104/2000 del Consell (DO L17, de 21.01.2000, p. 22), amb la producció primària dels productes agrícoles que figuren en la llista de l'annex I del Tractat CE, i/o les empreses que operen en el sector del carbó, segons es definix en el Reglament (CE) número 1407/2002.  
Requisits dels projectes  
- Les empreses només podran presentar un projecte en cada una de les dos convocatòries (2012 i 2013) del programa que comprén esta resolució. En cas de presentar-ne més d'un, es procedirà a avaluar el primer per orde de registre d'entrada, i es desestimarà el segon.  
- La continuïtat de l'ajuda en la segona anualitat estarà condicionada a l'adequació de les tasques realitzades pel personal contractat als objectius d'este programa durant la primera anualitat.  
- La selecció del professional s'haurà de realitzar respectant les polítiques horitzontals en matèria d'igualtat d'oportunitats i atenent principis de publicitat suficient i valoració professional equitativa dels candidats.  
- El lloc creat s'haurà de mantindre dins de l'estructura d'I+D durant un mínim d'un any després de la finalització del període subvencionat, i l'empresa queda obligada a la selecció i contractació d'un nou tècnic de perfil semblant o equivalent en cas de rescissió del contracte laboral abans d'este terme. El no-compliment d'esta condició suposarà la revocació de les ajudes percebudes en anys anteriors per a la creació d'este lloc. Qualsevol incidència o modificació en els contractes finançats amb càrrec a este programa, haurà de comunicar-se a l'IMPIVA en el moment en què es produïsca.  
- En tot cas, serà condició imprescindible per a percebre l'ajuda incrementar el nivell d'ocupació en l'empresa en almenys una persona, entre el moment previ a l'inici del projecte i el moment de la seua conclusió.   
- El professional a contractar haurà de complir els requisits següents:  
- Titulat universitari amb formació suficient per a desenrotllar el seu treball com a investigador en projectes d'I+D+i o en l'àmbit gestió de la innovació en l'empresa.  
- Estar en possessió d'esta titulació universitària en la data d'incorporació en l'empresa.  
- No haver estat vinculat laboralment amb l'empresa beneficiària ni amb cap altra relacionada accionarial o socialment amb la mateixa en els sis últims mesos. En el cas de les empreses filials no serà aplicable este requisit si la vinculació laboral s'ha mantingut amb una institució d'I+D pública o privada sense ànim de lucre que participa en l'accionariat o en el capital de la nova empresa.  
- No tindre, en el moment de presentació de la sol·licitud, participació en el capital de l'empresa que sol·licita esta ajuda o en una altra relacionada accionarial, o socialment amb esta, que supose una capacitat de control directe o indirecte en l'administració de l'empresa. Amb caràcter general, esta participació no podrà superar el 25% del capital i no s'aplicarà este criteri en el cas de les empreses filials.  
  
- Dedicar-se de manera exclusiva a les tasques d'I+D o de gestió de la innovació previstes en la memòria tècnica.  
- El contracte de treball haurà de realitzar-se per compte d'altri respectant la categoria professional i remuneració del perfil professional contractat. Haurà de contindre la llegenda de «Contracte cofinançat al 80% pels Fons FSE, dins del Programa Operatiu FSE de la Comunitat Valenciana 2007-2013». Els terminis per a la seua formalització s'arrepleguen en el quadro de l'article 8.1.1 d'esta resolució.  
L'empresa haurà d'informar l'IMPIVA, en un termini màxim d'un any, del resultat de la contractació subvencionada i confirmar el manteniment del lloc de treball subvencionat junt amb un informe de l'activitat d'I+D+i generada (projectes realitzats, retorns obtinguts, contractes de transferència de tecnologia, participació en consorcis d'investigació, etc.) i en cas contrari es revocarà l'ajuda.  
  
Costos subvencionables  
Recursos humans   
- Cost salarial del personal contractat que inclou el salari, les càrregues socials i la quota empresarial a la Seguretat Social.  
El cost salarial subvencionat màxim anual per ajuda en este concepte no podrà ser superior a 50.000,00 euros i el cost màxim mensual no podrà superar els 4.167,00 euros (inclou la part proporcional de les pagues extraordinàries i altres retribucions), sense perjuí que el cost salarial anual puga resultar superior.   
Servicis externs  
- Gastos ocasionats per la participació del personal contractat en accions formatives directament relacionades amb la seua activitat d'I+D o de gestió de la innovació en l'empresa, en concret, matrícules i inscripcions en cursos, congressos i jornades.  
El cost subvencionable màxim per hora de formació és de 90,00 euros i el cost total subvencionable màxim anual per ajuda en este concepte és de 5.000,00 euros.  
Tipus d'ajuda  
Les ajudes descrites a continuació estan subjectes al règim de minimis, per la qual cosa les ajudes concedides a l'empresa beneficiària no podran ser superiors a 200.000,00 euros durant qualsevol període de tres exercicis fiscals. Si l'empresa beneficiària opera en el sector del transport per carretera, l'ajuda total de minimis no serà superior a 100.000,00 euros durant eixe mateix període.  
L'ajuda consistirà en una subvenció a fons perdut, amb intensitat màxima del 75 dels costos elegibles, i fins a un import màxim anual de 41.250,00 euros, amb la següent distribució per conceptes :  
- Cost salarial del personal contractat, fins a 37.500,00 euros.   
- Costos de formació del personal contractat, fins a 3.750,00 euros.  
Criteris de valoració  
Grau d'adequació de la proposta als objectius de la convocatòria  
  
Màxim: 60 punts.  
- Identificació clara d'un pla d'I+D de l'empresa a mitjà o llarg termini, en el qual s'emmarca la proposta de contractació. Descripció precisa i coherent dels recursos, metodologia i la seua planificació: fins a 20 punts.  
- Pla de treball per a la persona contractada. Descripció de les activitats d'I+D+i, recursos i pressupost, en cada fase i exercici en què es preveu la seua realització (plurianual). Adequació del procés de selecció i condicions laborals: fins a 15 punts.  
- Formació i experiència acreditada en I+D+i de la persona contractada: fins a 25 punts.  
Viabilitat tecnicofinancera de la proposta  
Màxim: 5 punts, Recursos disponibles per a l'execució del projecte. Valoració del cost de la proposta respecte a la facturació de l'empresa; relació raonable entre ambdós: fins a 5 punts.  
Resultats del projecte  
Màxim: 15 punts. Increment de la capacitat investigadora i d'innovació de l'empresa. Augment percentual dels recursos humans destinats a la I+D+i: fins a 15 punts.  
Valoració del sol·licitant  
Màxim: 15 punts. Ajudes anteriors en el Programa EXPANDE i prioritza en primer lloc les empreses que no han sigut beneficiàries del programa en el passat: fins a 15 punts.  
Adequació a criteris de política industrial  
Màxim: 5 punts.  
- Polítiques socials. L'empresa acredita superar en la seua plantilla el percentatge de treballadors discapacitats previst en la legislació vigent: 1 punt.  
- Polítiques d'igualtat: projectes d'empreses l'equip promotor o el capital social de les quals siga majoritàriament femení: 2 punts.  
- Criteris sectorials. L'empresa pertany a un d'estos sectors tradicionals: ceràmica, calçat, joguet, tèxtil, construcció i fusta i moble: 2 punts.  
Documentació complementària que ha d'acompanyar a la memòria  
1. Documentació acreditativa relativa a l'empresa sol·licitant, a presentar junt amb la memòria tècnica i als efectes de valoració de la sol·licitud d'ajuda:  
- Últim rebut de liquidació de cotitzacions (TC1) de l'empresa o document equivalent.  
- Acreditació de superar el percentatge de persones discapacitades previst en la legislació vigent, si és procedent.  
2. Documentació acreditativa relativa a la contractació del personal investigador o gestor d'innovació a presentar junt amb la memòria tècnica en el moment de la sol·licitud o després de la formalització del contracte, segons siga procedent:  
- Rebut de liquidació de cotitzacions (TC1) de l'empresa anterior a la contractació.  
- Acreditació documental del procés de selecció dut a terme respectant les polítiques horitzontals en matèria d'igualtat d'oportunitats i atenent principis de publicitat suficient i valoració professional equitativa dels candidats.  
- Còpia del contracte laboral subscrit, firmat per ambdós parts i registrat en l'INEM, en el qual necessàriament haurà de constar, en l'apartat Clàusules addicionals, el cofinançament del contracte pel PO FSE de la CV 2007-2013, o fer-ho constar en annex firmat per ambdós parts amb el logo del FSE en els termes descrits en l'article 12 d'esta resolució.  
- Currículum vitae actualitzat.  
- Còpia del títol universitari o certificat acadèmic que acredite estar en la seua possessió.  
- Acreditació documental de la formació i experiència en I+D+i.  
  
- Certificat de vida laboral de la persona contractada.  
  
  
DISPOSICIÓ FINAL ÚNICA  
  
Esta resolució entrarà en vigor el dia de la data.  
  
València, 18 de desembre de 2012.- El president: Máximo Buch Torralva.